
Për miratimin e projektit të rehabilitimit të portit të durrësit

Me propozimin e Ministrisë së Industrisë, Transportit dhe Tregtisë, Këshilli i Ministrave 

Vendosi:

1. Të miratojë në parim projektin e rehabilitimit të portit të Durrësit.
2. Projekti do të financohet nga Shoqata Ndërkombëtare e Zhvillimit (IDA) me një bashkëfinancim të mundshëm nga Qeveria shqiptare dhe fondi i OPEC-ut. Departamenti i Zhvillimit Ekonomik dhe Koordinimit të Ndihmës së Huaj do të detajojë paketën e financimit të projektit.
3. Autorizohet Ministria e Industrisë, Transportit dhe Tregtisë dhe Departamenti i Zhvillimit Ekonomik dhe Koordinimit të Ndihmës së Huaj të bëjnë kërkesë pranë donatorëve, sipas paketës së financimit të projektit.
4. Ngarkohen Ministria e Industrisë, Transportit dhe Tregtisë, Ministria e Financave dhe Departamenti i Zhvillimit Ekonomik dhe i Koordinimit të Ndihmës së Huaj të negociojnë me donatorët për këtë projekt.
Ky vendim hyn në fuqi menjëherë.

Kryetari i këshillit të Ministrave 
Aleksandër Meksi 


